CELEX: 31996R0586
Language: el
Date: 1996-04-01 00:00:00
Title: Κανονισμός (ΕΚ) αριθ. 586/96 της Επιτροπής, της 1ης Απριλίου 1996, για τροποποίηση του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Avis juridique important

|

31996R0586

Κανονισμός (ΕΚ) αριθ. 586/96 της Επιτροπής, της 1ης Απριλίου 1996, για τροποποίηση του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  

Επίσημη Εφημερίδα αριθ. L 084 της 03/04/1996 σ. 0018 - 0018

ΚΑΝΟΝΙΣΜΟΣ (ΕΚ) αριθ. 586/96 ΤΗΣ ΕΠΙΤΡΟΠΗΣ της 1ης Απριλίου 1996 για τροποποίηση του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 344/96 (2), και ιδίως το άρθρο 9,Εκτιμώντας:ότι, για να διασφαλισθεί η ομοιόμορφη εφαρμογή της συνδυασμένης ονοματολογίας, πρέπει να αποσαφηνισθούν οι όροι «πουλόβερ» και «γιλέκο» που υπάρχουν στη σημείωση 3.β) του κεφαλαίου 61 της συνδυασμένης ονοματολογίας, είναι δε απαραίτητο για το σκοπό αυτό να συμπληρωθεί η συμπληρωματική σημείωση 1 του κεφαλαίου 61 της συνδυασμένης ονοματολογίας και, κατά συνέπεια, πρέπει να τροποποιηθεί το παράρτημα Ι του κανονισμού (ΕΟΚ) αριθ. 2658/87 7ότι το τμήμα δασμολογικής και στατιστικής ονοματολογίας της επιτροπής τελωνειακού κώδικα δεν διατύπωσε γνώμη στην προθεσμία που όρισε ο πρόεδρός της,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Η συμπληρωματική σημείωση 1 δεύτερο εδάφιο του κεφαλαίου 61 του παραρτήματος Ι του κανονισμού (ΕΟΚ) αριθ. 2658/87 αντικαθίσταται από το ακόλουθο κείμενο:«Για το σκοπό αυτό:- το χρησιμοποιούμενο ύφασμα μπορεί να είναι αλεύκαστο, λευκασμένο, βαμμένο, από νήματα διαφόρων χρωμάτων ή τυπωτό,- εξακολουθεί να θεωρείται μέρος ενός "συνόλου" το πουλόβερ ή το γιλέκο που έχει φάσες-λάστιχο, έστω και αν το τμήμα που προορίζεται να καλύψει το κάτω μέρος του σώματος δεν έχει τελειώματα αυτού του τύπου, αρκεί οι φάσεις αυτές να μην είναι ραμμένες πρόσθετα, αλλά να σχηματίζονται κατευθείαν μέσα από την ίδια την πλέξη.»Άρθρο 2 Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 1 Απριλίου 1996.Για την ΕπιτροπήMario MONTIΜέλος της Επιτροπής(1) ΕΕ αριθ. L 256 της 7. 9. 1987, σ. 1.(2) ΕΕ αριθ. L 49 της 28. 2. 1996, σ. 1.